Държавен вестник, бр. 65, 2018 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  65
за организация на работата, утвърдени от 
началника на ЦВО.
(2) Началникът на Централното воен­
но окръжие осъществява непосредственото 
ръководство на ЦВО и е пряк началник на 
военните окръжия. Той се подпомага от за­
местник-началника на ЦВО, началниците на 
отдели и началниците на сектори, които носят 
отговорност за изпълнението на поставените 
им конкретни задачи, при осъществяване на 
своята дейност.
(3) Началникът на военно окръжие I степен 
осъществява непосредственото ръководство 
на личния състав на военното окръжие и е 
непосредствен началник на подчинените му 
военни окръжия II степен.
(4) Началникът на военно окръжие II степен 
осъществява непосредственото ръководство на 
личния състав на военното окръжие.
(5) Непосредственото ръководство на во­
енните окръжия се осъществява от техните 
началници, които носят отговорност за изпъл­
нението на поставените им задачи, свързани 
с осъществяване на тяхната дейност.
(6) Военнослужещите и цивилните служи­
тели от ЦВО и военните окръжия отговарят 
пред прекия си началник за изпълнение на 
възложените им задачи в съответствие с 
длъжностните им характеристики.
Чл. 20. (1) Входящата преписка се регистри­
ра във входящ регистър, воден от съответната 
регистратура, с отбелязване на датата на 
получаването на всеки документ.
(2) При завеждане на документите се из­
вършва проверка за наличието на материали­
те, посочени в тях, и се образува преписка, 
която се разпределя съобразно адресата или 
съдържанието є.
(3) Изходящите от ЦВО и военните окръ­
жия некласифицирани документи се съставят 
в два екземпляра. Първият екземпляр съдър­
жа името и подписа на служителя, изготвил 
документа, на ръководителя на съответното 
звено, който е съгласувал документа, както и 
датата на изготвяне. Документите, съдържащи 
класифицирана информация, се изготвят в 
строго съответствие с изискванията на Закона 
за защита на класифицираната информация 
и правилника за неговото прилагане.
Чл. 21. Нормалната продължителност на 
работното време в ЦВО и военните окръжия 
е 8 часа дневно и 40 часа седмично при пет­
дневна работна седмица.
Чл. 22. Редът за влизане в сградите и 
пропускателният режим за личния състав, 
длъжностните лица и гражданите се опреде­
лят със заповеди на началника на ЦВО и на 
началниците на военни окръжия.
Чл. 23. (1) При изпълнение на задачите си 
Централното военно окръжие осъществява 
взаимодействие с административните звена 
на Министерството на отбраната, структу­
рите на пряко подчинение на министъра на 
отбраната, Българската армия, държавни 
органи, ведомства и организации, както и 
неправителствени организации.
(2) Взаимодействието се осъществява на 
основата на:
1. действащите нормативни актове в Ре­
публика България и актовете на министъра 
на отбраната;
2. утвърдени от министъра на отбраната 
планове, програми и други, регламентиращи 
конкретния случай на взаимодействие.
(3) Взаимодействието на ЦВО с други 
държавни и местни органи, ведомства и ор­
ганизации в страната включва:
1. обмен на информация относно дейността 
на резерва;
2. провеждане на семинари, конференции, 
курсове и др.
ЗАКЛЮЧИТЕЛНИ РАЗПОРЕДБИ
§ 1. Правилникът се издава на основание 
чл. 21, ал. 4 от Закона за резерва на въоръже­
ните сили на Република България и отменя 
Правилника за устройството и дейността на 
Централно военно окръжие (ДВ, бр. 54 от 
2016 г.).
§ 2. Правилникът влиза в сила от деня 
на обнародването му в „Държавен вестник“.
Министър: 
Красимир Каракачанов
7359
МИНИСТЕРСТВО 
НА ВЪТРЕШНИТЕ РАБОТИ
НАРЕДБА № 8121з-862 
от 24 юли 2018 г.
за условията и реда за подпомагане с парич­
ни средства на служителите и членовете на 
семействата на загиналите при изпълнение 
на служебните си задължения държавни 
служители в Министерството на вътрешни­
те работи, изпаднали в тежко материално 
положение
Раздел I
Общи положения
Чл. 1. С тази наредба се определят условията 
и редът за подпомагане с парични средства 
на служителите и членовете на семействата 
на загиналите при изпълнение на служебните 
си задължения държавни служители в Ми­
нистерството на вътрешните работи (МВР), 
изпаднали в тежко материално положение.
Чл. 2. Право на подпомагане с парични 
средства имат лицата по чл. 1, изпаднали в 
тежко материално положение: 
1. поради болест, злополука или смърт на 
служителя;
2. поради болест, злополука или смърт на 
член от семейството;